《晓起》
元代·方回

夜凉无寐起吟诗，正是秋风欲动时。
百尺楼高蟾独挂，五更钟过马交驰。
道怀了了元无事，世故纷纷总不知。
但欠山头埋骨穴，归欤分付与诸儿。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。